Document ID: 32004D0145

KOMMISSIONENS BESLUTNING
af 12. februar 2004
om EF-tilskud i 2004 til visse EF-referencelaboratoriers arbejde inden for veterinærmedicin og folkesundhed (biologiske risici)
(meddelt under nummer K(2004) 349)
(Kun den spanske, tyske, engelske, franske og nederlandske udgave er autentiske)
(2004/145/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved forordning (EF) nr. 806/2003 (2), særlig artikel 28, stk. 2, og
ud fra følgende betragtninger:
(1)
Der bør ydes EF-tilskud til de EF-referencelaboratorier, som er blevet udpeget til at udføre de funktioner og opgaver, der er defineret i følgende direktiver, beslutninger og forordninger:
-
Rådets direktiv 92/46/EØF af 16. juni 1992 om sundhedsbestemmelser for produktion og afsætning af rå mælk, varmebehandlet mælk og mælkebaserede produkter (3)
-
Rådets direktiv 92/117/EØF af 17. december 1992 om beskyttelsesforanstaltninger over for specifikke zoonoser og specifikke zoonotiske agenser hos dyr og i animalske produkter for at forhindre levnedsmiddelbårne infektioner og forgiftninger (4)
-
Rådets beslutning 93/383/EØF af 14. juni 1993 om referencelaboratorier til kontrol med marine biotoksiner (5)
-
Rådets beslutning 1999/313/EF af 29. april 1999 om referencelaboratorier til kontrol af bakteriologisk og viral kontaminering af toskallede bløddyr (6)
-
Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (7).
(2)
EF-tilskuddet bør kun ydes, hvis de planlagte foranstaltninger gennemføres effektivt og myndighederne indsender alle nødvendige oplysninger inden for de fastsatte tidsfrister.
(3)
Der bør endvidere ydes supplerende tilskud til afholdelse af workshopper inden for EF-referencelaboratoriernes ansvarsområde; bestemmelsen om det maksimale tilskudsberettigede deltagerantal, der er fastsat i Kommissionens forordning (EF) nr. 156/2004 af 29. januar 2004 om EF-tilskud til EF-referencelaboratorier i henhold til artikel 28 i beslutning 90/424/EØF (8), bør fraviges for så vidt angår to EF-referencelaboratorier, der har behov for støtte til, at mere end tredive personer deltager, for at deres workshopper kan give det bedste resultat.
(4)
Kommissionen har foretaget en vurdering af de arbejdsprogrammer og dertil hørende budgetter, som EF-referencelaboratorierne har forelagt for 2004.
(5)
Veterinær- og plantesundhedsforanstaltninger, som gennemføres efter Fællesskabets regler, finansieres af Den Europæiske Udviklings- og Garantifond for Landbruget, Garantisektionen, jf. artikel 3, stk. 2, i Rådets forordning (EF) nr. 1258/1999 (9); med hensyn til finanskontrol gælder artikel 8 og 9 i forordning (EF) nr. 1258/1999.
(6)
Ved forordning (EF) nr. 156/2004 er der fastsat bestemmelser om EF-tilskuddet til EF-referencelaboratorier i henhold til artikel 28 i beslutning 90/424/EØF.
(7)
De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
1. Der ydes EF-tilskud til Frankrig med henblik på de i bilag D, kapitel II, til direktiv 92/46/EØF fastsatte funktioner og opgaver, som skal varetages af Laboratoire d'Etudes et de Recherches sur la Qualité des Aliments et sur les Procédés Agro-alimentaires, under Agence Française de Sécurité Sanitaire des Aliments (før benævnt Laboratoire d'Etudes et de Recherches sur l'Hygiène et la Qualité des Aliments), Maisons-Alfort, Frankrig, der er ansvarlig for analyse og testning af mælk og mejeriprodukter.
2. EF-tilskuddet, jf. stk. 1, fastsættes til højst 203 000 EUR for perioden 1. januar 2004 til 31. december 2004.
3. Det supplerende EF-tilskud til afholdelse af en faglig workshop fastsættes til højst 27 000 EUR.
Artikel 2
1. Der ydes EF-tilskud til Tyskland med henblik på de i bilag IV, kapitel II, til direktiv 92/117/EØF fastsatte funktioner og opgaver, som skal varetages af Bundesinstitut für Risikobewertung (tidligere benævnt Bundesinstitut für gesundheitlichen Verbraucherschutz und Veterinärmedizin), Berlin, Tyskland, der er ansvarlig for zoonoseepidemiologi.
2. EF-tilskuddet, jf. stk. 1, fastsættes til højst 220 000 EUR for perioden 1. januar 2004 til 31. december 2004.
3. Det supplerende EF-tilskud til afholdelse af faglige workshopper fastsættes til højst 62 000 EUR. Som en undtagelse har laboratoriet omhandlet i stk. 1 ret til i henhold til artikel 4 i forordning (EF) nr. 156/2004 at anmode om tilskud til højst 50 personers deltagelse i laboratoriets almindelige workshop.
Artikel 3
1. Der ydes EF-tilskud til Nederlandene med henblik på de i bilag IV, kapitel II, til direktiv 92/117/EØF fastsatte funktioner og opgaver, som skal varetages af Rijksinstituut voor Volksgezondheid en Milieuhygiëne, Bilthoven, Nederlandene, der er ansvarlig for kontrollen med salmonella.
2. EF-tilskuddet, jf. stk. 1, fastsættes til højst 212 000 EUR for perioden 1. januar 2004 til 31. december 2004.
3. Det supplerende EF-tilskud til afholdelse af en faglig workshop fastsættes til højst 30 000 EUR.
Artikel 4
1. Der ydes EF-tilskud til Spanien med henblik på de i artikel 4 i beslutning 93/383/EØF fastsatte funktioner og opgaver, som skal varetages af Laboratorio de biotoxinas marinas del Area de Sanidad, Vigo, Spanien, der er ansvarlig for kontrollen med marine biotoksiner.
2. EF-tilskuddet, jf. stk. 1, fastsættes til højst 201 000 EUR for perioden 1. januar 2004 til 31. december 2004.
3. Det supplerende EF-tilskud til afholdelse af en faglig workshop fastsættes til højst 33 000 EUR.
Artikel 5
1. Der ydes EF-tilskud til Det Forenede Kongerige med henblik på de i artikel 4 i beslutning 1999/313/EF fastsatte funktioner og opgaver, som skal varetages af laboratoriet under Center for Environment, Fisheries & Aquaculture Science, Weymouth, Det Forenede Kongerige, der er ansvarlig for kontrollen med bakteriologisk og viral kontaminering af toskallede bløddyr.
2. EF-tilskuddet, jf. stk. 1, fastsættes til højst 228 000 EUR for perioden 1. januar 2004 til 31. december 2004.
3. Det supplerende EF-tilskud til afholdelse af en faglig workshop fastsættes til højst 38 000 EUR.
Artikel 6
1. Der ydes EF-tilskud til Det Forenede Kongerige med henblik på de i bilag X, kapitel B, til forordning (EF) nr. 999/2001 fastsatte funktioner og opgaver, som skal varetages af Veterinary Laboratories Agency, Addlestone, Det Forenede Kongerige, der er ansvarlig for kontrollen med transmissible spongiforme encephalopatier.
2. EF-tilskuddet, jf. stk. 1, fastsættes til højst 380 000 EUR for perioden 1. januar 2004 til 31. december 2004.
3. EF-tilskuddet til afholdelse af faglige workshopper fastsættes til højst 61 000 EUR. Som en undtagelse har laboratoriet omhandlet i stk. 1 ret til i henhold til artikel 4 i forordning (EF) nr. 156/2004 at anmode om tilskud til højst 50 personers deltagelse i laboratoriets almindelige workshop.
Artikel 7
Denne beslutning er rettet til Forbundsrepublikken Tyskland, Kongeriget Spanien, Den Franske Republik, Kongeriget Nederlandene og Det Forenede Kongerige Storbritannien og Nordirland.
Udfærdiget i Bruxelles, den 12. februar 2004.

Labels: 17
19
5
20
7
0
6
18